M.Boussad: Azul, nek axeddim xeddmeɣ mkul lḥaja s lweqt-is, tura nek di taggara n lexrif xeddmeɣ ibawen, jelban, abesbas, cwiṭ n cclaḍa, lbaṭaṭa acu alama nhegga-asen qbel, di tazwara nettruẓu akal ad t-neskukket. Mi ɛeddan iquranen ad bdun iḥertaden nekni amek i nxeddem mi nessefqed tazrut ad tt-naf tcef swadda daya i yettajan ifellaḥen ad ẓren d akken anebdu iɛedda. D aẓru i nettwali , syin nettruẓu akal s imecfer, d aqabac ameqqran umbaɛd ad t-neskkuket akken ad yixfif wakal ttɛawadeɣ-as taɣuzi s uqabac umbaɛd ad as-sɛeddiɣ araṭu akken ad sqeɛdeɣ akal, ad as-kkseɣ leḥcic-nni n diri imir ad neẓẓu jelban, ibawen, nek deg unebdu ttheggiɣ-d imɣan, ttawiɣ-d zerra. Daɣen akal nrennu-as leɣbar yelha mliḥ mliḥ mi kfiɣ uẓẓu yakk umbaɛd ttuɣaleɣ-d s azemmur nettruḥu ad tent-nefres ad as-nekkes asaɣur nettawi yid-neɣ capa, amger, aṛaṭu mi d-cerweɣ yakk azemmur umbaɛd ttuɣaleɣ ɣer tebḥirin.